คันที่ใบหน้าใช้ยาเขียวยาหม่องน้ำทาที่หน้า..ตื่นเช้ามาหน้าเป็นรอยดำ ไหม้ เป็นรอยนิ้วมือ เป็นมา 2 อาทิตย์แล้วค่ะ ไม่จางลงเลย ขอวิธีรักษาหน่อยค่ะ
สวัสดีค่ะ การใช้ยาหม่องทาที่ใบหน้า ซึ่งผิวจะบอบบางกว่าส่วนอื่น ก็อาจทำให้เกิดการระคายเคืองผิว แสบผิว ผิวลอก ตามมาด้วยรอยคล้ำได้ ดังนั้น ก็ไม่ควรใช้ยาหม่อง ไม่ว่าจะเป็นแบบน้ำหรือแบบขี้ผึ้งทาบริเวณใบหน้าอีก รวมถึงบริเวณผิวที่แห้ง แตก แพ้ง่าย ผิวไหม้จากแสงแดด หรือมีแผลอยู่ในเบื้องต้น ควรใช้เจลที่ช่วยเพิ่มความชุ่มชื้นแก่ผิว เช่น เจลว่านหางจระเข้ ซึ่งจะช่วยปลอบลดการอักเสบของผิวหนัง ช่วยเติมน้ำให้ผิว ทำให้ผิวชุ่มชื้นขึ้น ช่วยลดความมัน และช่วยลดรอยดำจากสาเหตุต่างๆ ได้ใช้ความเย็นประคบบ่อยๆ โดยอาจใช้เจลเย็น หรือห่อน้ำแข็งประคบบริเวณที่เป็นรอยดำคล้ำ ซึ่งความเย็น จะช่วยลดการผลิตเม็ดสีลงได้ค่ะทามอยส์เจอร์ไรเซอร์เพื่อเติมความชุ่มชื้น โดยเลือกครีมที่มีความอ่อนโยน โดยดูจากที่ระบุบนผลิตภัณฑ์ ว่าไม่ก่อให้เกิดการแพ้หรือระคายเคือง และหากไม่มีน้ำหอมและสารกันเสียผสม ก็จะปลอดภัยมากขึ้นค่ะนอกจากนี้ อาจใช้ผลิตภัณฑ์ที่ช่วยลดรอยดำต่างๆ มาทาเฉพาะบริเวณที่มีรอยดำคล้ำ เช่น กรดผลไม้ (AHA), กรดซาลิไซลิก (BHA) วิตามินซี อาร์บูติน เป็นต้น โดยควรทาบางๆ เท่านั้น หากทาแล้ว เกิดอาการแสบ ก็ต้องรีบหยุดใช้ทันทีค่ะ และควรไปพบแพทย์ทางผิวหนังเพื่อรักษาส่วนการดูแลอื่นๆ ก็ควรระวังอย่าให้โดนแดด โดยหลีกเลี่ยงการออกแดในช่วงแดดจ้า การกางร่ม สวมหมวกป้องกัน และการใช้ครีมกันแดดค่ะ แต่ต้องเลือกชนิดที่ไม่ก่อให้เกิดการแพ้หรือระคายเคืองเช่นกัน